**PROTOKOL**

**5. kolo oblastného rebríčka v OB - Západná oblasť SZOŠ**

**Jarný elixír 2015**

**Dátum: 22. 2. 2015 (nedeľa) so štartom od 14.00 do 15.00hod**

**Usporiadateľ: TJ Slávia Farmaceut Bratislava**

**Klasifikácia:** Otvorené, denné preteky jednotlivcov s určeným poradím KS.

**Centrum: ZŠ Bieloruská –** so zabezpečeným miestom na prezliekanie v telocvični

**Mapa: Pobaltie,** 1 : 4 000, e 2 m, ISSOM 2007. Autor mapy Maroš Bukovác

**Obrázková trať: Škola Bieloruská**, 1 : 1000, ISSOM 2007, Maroš Bukovác

**Funkcionári:**

Riaditeľ pretekov: Maroš Bukovác

Hlavný rozhodca: Alena Bukovácová - pôvodný rozhodca J. Furucz musel byť pre chorobu nahradený

Stavba tratí: Pavol Bukovác

**Terén:** Typická sídlisková zástavba, s ojedinelými zbytkami snehu a ľadu.

**Raziaci systém:** SI s ľubovoľným štartom za dodržania 2 min. intervalu, pre kategórie RD a N razenie do papierových preukazov.

**Hodnotenie:** Preteky sa uskutočnili za príjemného počasia, bez dažďa. Polooblačno, teplota cca 9 stupňov. Preteky prebehli podľa stanoveného harmonogramu bez časových posunov. V priestore zhromaždiska bola pre malé deti k dispozícii obrázková trať s odmenami.

Pretekov sa zúčastnilo 130 pretekárov, diskvalifikovaní boli traja pretekári. Vyhlásení boli prví traja všetci pretekári v kategóriach MW-10, MW-12 a MW-14, v zvyšných len víťazi. Pretekári RD dostali ocenenie priamo po dobehnutí.

V závere preteku bola odcudzená jedna z okrajových ks (napriek riadnemu upevneniu oceľovým lankom a uzamknutiu, s označením tabuľkou: Zákaz poškodzovania a premiestňovania, slúži pre súťaže v orientačnom behu). Lampión a znehodnotený kôl s mechanickými kliešťami boli nájdené po preteku v blízkosti správneho umiestnenia ks, krabička SI však ostala vinníkovi ako suvenír. Strata sa dotkla 4 pretekárov, tým čo pretek riadne dokončili bolo po prešetrení KS uznané. Všetkým dotknutým sme sa na vyhlásení ospravedlnili a „odškodnili“ sme ich drobnou cenou.

Preteky sa zaobišli bez nahlásených zranení.

Protest nebol podaný.

Preteky prebehli podľa pravidiel a hlavný rozhodca schválil výsledky v plnom rozsahu.

V Bratislave.

22. 2. 2015 Alena Bukovácová, hlavný rozhodca